proxectonos/corpus_dominio_legal_administrativo_tmp huggingface dataset:
EXTRACTO da Orde do 5 de maio de 2022 pola que se modifica a Orde do 31 de decembro de 2021 pola que se establecen as bases reguladoras das axudas a entidades locais de Galicia titulares de bibliotecas e/ou axencias de lectura públicas, integradas na Rede de bibliotecas públicas de Galicia, para a adquisición de novidades editoriais (programa A) e para a mellora das coleccións no marco do Plan de recuperación, transformación e resiliencia (programa B), ambas en formato físico, e se convocan para o ano 2022 para adaptala ao Plan de recuperación, transformación e resiliencia, financiado pola Unión Europea-NextGenerationEU (código de procedemento CT235A).
Consellería de Cultura, Educación e Universidade — III. Outras disposicións — 19/05/2022

BDNS (Identif.): 608509.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Modificación do importe das axudas
O programa B. Subvencións para a mellora das coleccións bibliográficas en formato físico pasa a ser financiado polos fondos do Plan de recuperación, transformación e resiliencia, financiado pola Unión Europea-NextGenerationEU, e, como consecuencia disto, a súa contía increméntase e pasa de 350.000 euros a 550.000 euros, con cargo á aplicación orzamentaria 10.40.432A.760.5 dos orzamentos xerais da Comunidade Autónoma de Galicia para o ano 2022.
Segundo.
Bases reguladoras
Orde do 5 de maio de 2022 pola que se modifica a Orde do 31 de decembro de 2021 pola que se establecen as bases reguladoras das axudas a entidades locais de Galicia titulares de bibliotecas e/ou axencias de lectura públicas, integradas na Rede de bibliotecas públicas de Galicia, para a adquisición de novidades editoriais (programa A) e para a mellora das coleccións no marco do Plan de recuperación, transformación e resiliencia (programa B), ambas en formato físico, e se convocan para o ano 2022 (código de procedemento CT235A), para adaptala ao Plan de recuperación, transformación e resiliencia, financiado pola Unión Europea-NextGenerationEU.
Santiago de Compostela, 5 de maio de 2022
RESOLUCIÓN do 3 de maio de 2022 pola que se nomea a Ana Sofía de Sa Gil Rodrigues como membro do Consello Reitor do consorcio Axencia para a Calidade do Sistema Universitario de Galicia.
Consellería de Cultura, Educación e Universidade — II. Autoridades e persoal — 12/05/2022

O consorcio Axencia para a Calidade do Sistema Universitario de Galicia é un consorcio autonómico, dotado de personalidade xurídica propia, con plena capacidade e independencia respecto dos seus membros para o cumprimento dos seus obxectivos.
O consorcio adscríbese organicamente á consellería que teña atribuídas as competencias en materia de universidades.
O artigo 17.h) do Decreto 6/2018, do 11 de xaneiro, polo que se aproban os estatutos do consorcio Axencia para a Calidade do Sistema Universitario de Galicia, regula a composición do seu consello reitor, que contará entre os seus membros con dúas persoas propostas pola consellería de adscrición do consorcio de entre destacados membros da comunidade académica e científica.
O citado artigo 17, no seu punto 3, establece que os membros do Consello Reitor que non o sexan por razón do seu cargo, serán nomeados pola persoa titular da consellería de adscrición do consorcio, por un período de catro anos prorrogables por períodos iguais de tempo.
De acordo coa citada normativa, no uso das atribucións que teño conferidas en virtude do Decreto 198/2020, do 20 de novembro, polo que se establece a estrutura orgánica da Consellería de Cultura, Educación e Universidade,
Nomear a Ana Sofía de Sa Gil Rodrigues membro do Consello Reitor do consorcio Axencia para a Calidade do Sistema Universitario de Galicia.
Santiago de Compostela, 3 de maio de 2022
ORDE do 5 de maio de 2022 pola que se fixa o prezo privado para a venda ao público dunha publicación.
Consellería de Cultura, Educación e Universidade — III. Outras disposicións — 18/05/2022

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Educación e Universidade e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Consellería de Cultura, Educación e Universidade que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de maio de 2022
– Todo o ano é (unha) festa. 10 €.
RESOLUCIÓN do 4 de maio de 2022 pola que se dá publicidade á resolución de concesión das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciadas polo Fondo Europeo de Desenvolvemento Rexional con cargo ao programa operativo Feder Galicia 2014-2020 (código de procedemento IG401A).
Instituto Galego de Promoción Económica — III. Outras disposicións — 11/05/2022

Mediante Resolución conxunta do Igape e a Amtega, do 2 de decembro de 2021 (DOG núm. 243, do 21 de decembro), publicáronse as bases reguladoras das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciadas polo Fondo Europeo de Desenvolvemento Rexional con cargo ao programa operativo Feder Galicia 2014-2020, e procedeuse á súa convocatoria en réxime de concorrencia competitiva.
As ditas bases establecen no seu artigo 8.5 que a resolución conxunta relativa a cada período de admisión de solicitudes será obxecto de publicación no
Diario Oficial de Galicia
e na páxina web do Igape no enderezo www.tramita.igape.es, ao cal se remitirá desde o texto publicado no
Diario Oficial de Galicia
, de acordo co artigo 45 da Lei 39/2015.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da Resolución de concesión do 26.4.2022, da Dirección Xeral do Igape, e da Resolución de concesión do 26.4.2022, da Dirección da Amtega, correspondentes á convocatoria 2022.2, das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciadas polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es (epígrafe Consulta de resolucións definitivas https://www.igape.gal/gl/resolucions-definitivas).
Segundo. As resolucións do 26.4.2022 esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñerse recurso de reposición ante a persoa titular da Dirección Xeral do Igape ou da Dirección da Amtega, segundo o caso, dentro do prazo dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 4 de maio de 2022
EXTRACTO da Orde do 4 de maio de 2022 pola que se establecen as bases reguladoras para a concesión de subvencións para a edición en lingua galega de recursos didácticos curriculares para niveis non universitarios e se procede á súa convocatoria para o ano 2022 (código de procedemento PL400B).
Consellería de Cultura, Educación e Universidade — III. Outras disposicións — 18/05/2022

BDNS (Identif.): 626040.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
As empresas mercantís do sector editorial, sexan persoas físicas ou xurídicas, sempre que, estando legalmente constituídas, cumpran os requisitos establecidos nesta orde e non estean incursas nalgún dos supostos previstos no artigo 10 da Lei 9/2007, do 13 de xuño, de subvencións de Galicia, e elaboren os recursos didácticos curriculares obxecto desta orde.
Segundo. Obxecto
Edición en lingua galega de recursos didácticos curriculares e complementarios destes para os niveis non universitarios.
Terceiro. Bases reguladoras
Orde do 4 de maio de 2022 pola que se establecen as bases reguladoras para a concesión de subvencións para a edición en lingua galega de recursos didácticos curriculares para niveis non universitarios e se procede á súa convocatoria para o ano 2022 (código de procedemento PL400B).
Publicadas no
Diario Oficial de Galicia
.
Cuarto. Contía
Importe total da convocatoria: 200.000,00 euros.
Quinto. Prazo de presentación de solicitudes
Un mes contado desde o día seguinte ao da publicación da Orde do 4 de maio de 2022 no
Diario Oficial de Galicia
.
Santiago de Compostela, 4 de maio de 2022
RESOLUCIÓN do 5 de maio de 2022 pola que se adhiren dúas entidades financeiras ao convenio para a habilitación dun marco de apoio ao acceso ao financiamento das pequenas e medianas empresas, subscrito coas sociedades de garantía recíproca domiciliadas en Galicia (financiamento Igape-pemes).
Instituto Galego de Promoción Económica — III. Outras disposicións — 13/05/2022

O Consello de Dirección do Instituto Galego de Promoción Económica, na súa xuntanza do día 21 de febreiro de 2022, acordou por unanimidade dos seus membros asistentes a aprobación das bases reguladoras do marco de apoio ao acceso ao crédito das pequenas e medianas empresas, instrumentadas mediante convenio entre o Instituto Galego de Promoción Económica (Igape), as sociedades de garantía recíproca (SGR) e as entidades de crédito adheridas (financiamento Igape-pemes). As ditas bases publícanse mediante a Resolución do 13 de abril de 2022 (DOG núm. 76, do 21 de abril).
Xunto co texto das devanditas bases publicouse a relación das entidades financeiras que se adheriron ao convenio.
Tendo en conta que por erro non se incluíu unha salvedade coa entidade Banco Santander, S.A. no anexo publicado mediante a Resolución do 13 de abril de 2022, e que, con datas do 22 e do 29 de abril de 2022, adhírense, respectivamente, as entidades financeiras Bankinter, S.A. e Caixabank, S.A., procede actualizar o contido do dito anexo.
Polo que antecede e en virtude das facultades que teño conferidas,
Primeiro. Corrixir a información sobre a adhesión da entidade financeira Banco Santander, S.A., de xeito que figure a salvedade (1) no anexo.
Segundo. Engadir as entidades financeiras Bankinter, S.A. e Caixabank, S.A. á relación de entidades financeiras adheridas ao convenio para a habilitación dun marco de apoio ao acceso ao financiamento das pequenas e medianas empresas, subscrito entre o Instituto Galego de Promoción Económica (Igape) e as sociedades de garantía recíproca domiciliadas en Galicia, asinado o 11 de abril de 2022.
Segundo. Publicar a relación completa e corrixida das sociedades de garantía recíproca e entidades de crédito adheridas, substituíndo, en consecuencia, o anexo VII, publicado coas bases reguladoras (DOG núm. 76, do 21 de abril de 2022), polo que se publica con esta resolución.
Santiago de Compostela, 5 de maio de 2022
RESOLUCIÓN do 3 de maio de 2022, da Dirección Xeral de Comercio e Consumo, pola que se dá publicidade da addenda ao acordo de colaboración coa entidade pública instrumental Axencia Galega de Infraestruturas para a realización das actuacións precisas para a ampliación das instalacións do Instituto Feiral de Vigo (Ifevi).
Vicepresidencia segunda e Consellería de Economía, Empresa e Innovación — III. Outras disposicións — 13/05/2022

De conformidade co previsto no artigo 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á addenda do 24 de marzo de 2022 ao acordo de colaboración entre a Vicepresidencia Segunda e Consellería de Economía, Empresa e Innovación e a entidade pública instrumental Axencia Galega de Infraestruturas para a realización das actuacións precisas para a ampliación das instalacións do Instituto Feiral de Vigo (Ifevi).
Actividade: a execución do proxecto de ampliación das instalacións do Instituto Feiral de Vigo (Ifevi).
Natureza e alcance da addenda ao acordo de colaboración: a encomenda ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
Prazo de vixencia: a eficacia da addenda ao acordo de colaboración para a xestión das actuacións precisas para realizar a ampliación das instalacións do Instituto Feiral de Vigo (Ifevi) estenderase ata o 30 de xuño de 2022.
Santiago de Compostela, 3 de maio de 2022
RESOLUCIÓN do 5 de maio de 2022, da Secretaría Xeral da Igualdade, pola que se dá publicidade aos convenios de colaboración subscritos no primeiro cuadrimestre do ano 2022.
Consellería de Emprego e Igualdade — III. Outras disposicións — 13/05/2022

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón ás consellerías e demais entidades integrantes do sector público autonómico de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Secretaría Xeral da Igualdade nos meses de xaneiro a abril do ano 2022 que se incorpora como anexo a esta resolución.
Santiago de Compostela, 5 de maio de 2022
RESOLUCIÓN do 9 de maio de 2022 pola que se dá publicidade aos convenios de colaboración subscritos no primeiro cuadrimestre do ano 2022.
Axencia Galega da Industria Forestal — III. Outras disposicións — 16/05/2022

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Primeiro. Dar publicidade á relación dos convenios subscritos pola Axencia Galega da Industria Forestal no primeiro cuadrimestre do ano 2022, que se incorpora como anexo I a esta resolución.
Santiago de Compostela, 9 de maio de 2022
RESOLUCIÓN do 6 de maio de 2022 pola que se dá publicidade á Resolución do 28 de abril de 2022, pola que se encarga ao medio propio Empresa Pública de Servizos Agrarios Galegos, S.A. (Seaga) a roza, corta e acondicionamento de zonas verdes, retirada, esteladura ou amoreamento e venda da madeira das árbores situadas no dominio público das marxes das estradas de titularidade autonómica de Galicia (clave GA/22/043.02 AT/009/2022).
Axencia Galega de Infraestruturas — III. Outras disposicións — 16/05/2022

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
Resolución do 28 de abril de 2022, da Axencia Galega de Infraestruturas, pola que se encomenda ao medio propio Empresa Pública de Servizos Agrarios Galegos, S.A. (Seaga) a roza, corta e acondicionamento de zonas verdes, retirada, esteladura ou amoreamento e venda da madeira das árbores situadas no dominio público das marxes das estradas de titularidade autonómica de Galicia.
– Actividade: os traballos que se van realizar baixo a cobertura desta encomenda consistirán na roza de vexetación e arbustos e corta de árbores situados na zona de dominio público das estradas da Rede de estradas de Galicia, incluíndo o abatemento, retirada e/ou amoreamento de residuos e tamén a venda da madeira aproveitable. Ademais, realizaranse traballos de axardinamento de zonas verdes.
– Natureza e alcance da xestión encomendada: encomenda de xestión a medio propio, ao ter a Empresa Pública de Servizos Agrarios Galegos, S.A. (Seaga) a consideración de medio propio e de servizo técnico da Administración xeral e do sector público autonómico de Galicia, ao abeiro do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: doce (12) meses.
– Modalidade de financiamento: esta encomenda tramítase con cargo aos orzamentos da Axencia Galega de Infraestruturas para o ano 2022, aplicación orzamentaria 09.A1.512B.610.1.
– Orzamento: 2.204.718,02 €.
Santiago de Compostela, 6 de maio de 2022
RESOLUCIÓN do 5 de maio de 2022, da Secretaría Xeral Técnica da Consellería do Mar, pola que se dá publicidade dos convenios de colaboración subscritos no primeiro cuadrimestre do ano 2022.
Consellería do Mar — III. Outras disposicións — 13/05/2022

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Mar, nos meses de xaneiro, febreiro, marzo e abril de 2022, que se incorpora no anexo a esta resolución.
Santiago de Compostela, 5 de maio de 2022
DECRETO 62/2022, do 5 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da primeira fase do acondicionamento da estrada PO-546, entre os puntos quilométricos 4+400 e o 4+890, de clave PO/21/120.10, no concello de Pontevedra.
Consellería de Infraestruturas e Mobilidade — III. Outras disposicións — 16/05/2022

Antecedentes:
Primeiro. Con data do 20 de setembro de 2021 publicouse no
Diario Oficial de Galicia
núm. 181 o anuncio do 31 de agosto de 2021 polo que se somete ao trámite de información pública o proxecto de construción da primeira fase do acondicionamento da estrada PO-546, entre os p.q. 4+400 e o 4+890, de clave PO/21/120.10, así como a relación individual de bens, dereitos e propietarios afectados polo referido proxecto.
Segundo. Logo da análise dos informes e certificados presentados, o 22 de abril de 2022 aprobouse o expediente de información pública e o proxecto de construción da primeira fase do acondicionamento da estrada PO-546, entre os p.q. 4+400 e 4+890, de clave PO/21/120.10.
O obxecto do proxecto é o acondicionamento da estrada PO-546, entre os p.q. 4+400 e 4+890, que consistirá na realización das seguintes actuacións: remodelación da sección transversal da estrada, ampliando o largo das actuais beirarrúas, fresadura e reposición do firme e execución de pasos de peóns sobreelevados, mellora da iluminación do treito, substitución de refuxios nas paradas do autobús, reposición dos elementos de drenaxe e servizos afectados e reposición da sinalización, tanto das marcas viais como da sinalización vertical.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, corresponde á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Corresponde ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade en funcións e logo da deliberación do Consello da Xunta de Galicia na súa reunión do día cinco de maio de dous mil vinte e dous,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción da primeira fase do acondicionamento da estrada PO-546, entre os p.q. 4+400 e 4+890, de clave PO/21/120.10.
Santiago de Compostela, cinco de maio de dous mil vinte e dous
DECRETO 59/2022, do 15 de maio, polo que se dispón que cesen os titulares da Vicepresidencia Segunda e consellerías da Xunta de Galicia.
Presidencia da Xunta de Galicia — II. Autoridades e persoal — 16/05/2022

Cumpridas as previsións do artigo 15, número 2º, do Estatuto de autonomía de Galicia, e no uso das atribucións que me confiren como presidente o artigo 16, número 3º, do Estatuto de autonomía de Galicia, e o artigo 26, número 1º, da Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Que cesen nos seus cargos os titulares da Vicepresidencia Segunda e consellerías da Xunta de Galicia, agradecéndolles os servizos prestados:
– Francisco José Conde López, como vicepresidente segundo e conselleiro de Economía, Empresa e Innovación.
– Miguel Corgos López-Prado, como conselleiro de Facenda e Administración Pública.
– Ángeles Vázquez Mejuto, como conselleira de Medio Ambiente, Territorio e Vivenda.
– Ethel María Vázquez Mourelle, como conselleira de Infraestruturas e Mobilidade.
– Román Rodríguez González, como conselleiro de Cultura, Educación e Universidade.
– María Jesús Lorenzana Somoza, como conselleira de Emprego e Igualdade.
– Julio García Comesaña, como conselleiro de Sanidade.
– Fabiola García Martínez, como conselleira de Política Social.
– José González Vázquez, como conselleiro do Medio Rural.
– Rosa María Quintana Carballo, como conselleira do Mar.
Santiago de Compostela, quince de maio de dous mil vinte e dous
DECRETO 60/2022, do 15 de maio, polo que se nomean os titulares das vicepresidencias e consellerías da Xunta de Galicia.
Presidencia da Xunta de Galicia — II. Autoridades e persoal — 16/05/2022

Establecida a nova configuración dos departamentos que integran a Xunta de Galicia polo Decreto 58/2022, do 15 de maio, procede o nomeamento dos seus titulares.
Na súa virtude, no uso das atribucións que me confiren o artigo 16, número 3º, do Estatuto de autonomía de Galicia, e o artigo 26, número 1º, da Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Nomear titulares das vicepresidencias e consellerías da Xunta de Galicia as persoas que a seguir se relacionan:
– Francisco José Conde López, vicepresidente primeiro e conselleiro de Economía, Industria e Innovación.
– Diego Calvo Pouso, vicepresidente segundo e conselleiro de Presidencia, Xustiza e Deportes.
– Miguel Corgos López-Prado, conselleiro de Facenda e Administración Pública.
– Ángeles Vázquez Mejuto, conselleira de Medio Ambiente, Territorio e Vivenda.
– Ethel María Vázquez Mourelle, conselleira de Infraestruturas e Mobilidade.
– Román Rodríguez González, conselleiro de Cultura, Educación, Formación Profesional e Universidades.
– María Jesús Lorenzana Somoza, conselleira de Promoción do Emprego e Igualdade.
– Julio García Comesaña, conselleiro de Sanidade.
– Fabiola García Martínez, conselleira de Política Social e Xuventude.
– José González Vázquez, conselleiro do Medio Rural.
– Rosa María Quintana Carballo, conselleira do Mar.
Santiago de Compostela, quince de maio de dous mil vinte e dous
EXTRACTO da Orde do 26 de abril de 2022 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e se convocan para o ano 2022 (código de procedemento IN201G).
Vicepresidencia segunda e Consellería de Economía, Empresa e Innovación — III. Outras disposicións — 13/05/2022

BDNS (identif.): 625509.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.go.es/bdnstrans/index).
Primeiro. Beneficiarias/os
Persoas físicas ou xurídicas, comunidades de bens ou calquera outro tipo de unidade económica ou patrimonio separado sen personalidade xurídica, legalmente constituídos e que, en todo caso, cumpran ademais os seguintes requisitos:
1. Titulares de obradoiros artesanais, xa sexan persoas físicas ou xurídicas e comunidades de bens, inscritos no Rexistro Xeral de Artesanía de Galicia. No caso de novos obradoiros, poderán solicitar a inscrición no dito rexistro ata o último día de prazo establecido para a presentación da solicitude de subvención.
2. Asociacións profesionais e empresariais de artesás/áns de Galicia legalmente constituídas das cales cando menos o 90 % dos seus membros, cun mínimo de 10, figuren inscritos na sección segunda (obradoiros artesáns) do Rexistro Xeral de Artesanía de Galicia.
3. Concellos da Comunidade Autónoma de Galicia. Os concellos deberán cumprir coa obriga de remisión das contas xerais de cada exercicio ao Consello de Contas, nos termos previstos no artigo 4 do Decreto 139/2011, do 6 de outubro, polo que se regulan especialidades nas subvencións ás entidades locais galegas.
Segundo. Obxecto
As subvencións reguladas por estas bases teñen por obxecto o fomento da comercialización da artesanía galega. As ditas actuacións deberán estar realizadas e efectivamente pagadas desde o 1 de xaneiro ata o 31 de outubro de 2022. Así mesmo, excepcionalmente, considérase subvencionable a organización e participación en feiras do período do Nadal 2021/22 e os gastos efectuados desde o 1 de novembro ata o 31 de decembro de 2021 derivados destas.
Terceiro. Bases reguladoras
Publícanse conxuntamente coa convocatoria.
Cuarto. Importe
Destínase un total de 265.000,00 € das aplicacións orzamentarias seguintes:
Quinto. Prazo de presentación de solicitudes
O prazo para presentar as solicitudes será dun mes contado a partir do día seguinte ao da publicación desta orde no Diario Oficial de Galicia.
Santiago de Compostela, 26 de abril de 2022
DECRETO 55/2022, do 28 de abril, polo que se concede o título de Embaixador de Honra do Camiño de Santiago, a título persoal, ao xornalista Carlos Herrera Crusset.
Vicepresidencia primeira e Consellería de Presidencia, Xustiza e Turismo — III. Outras disposicións — 13/05/2022

En atención ao labor de divulgación, promoción e coñecemento do Camiño de Santiago e dos valores xacobeos, e ao abeiro do disposto no artigo 4 do Decreto 163/2013, do 24 de outubro, polo que se regula a concesión do título de Embaixador de Honra do Camiño de Santiago, é vontade do Goberno galego outorgarlle esta alta distinción á persoa que se indica a seguir.
Polo tanto, por proposta do vicepresidente primeiro e conselleiro de Presidencia, Xustiza e Turismo e logo do acordo do Consello da Xunta de Galicia, na súa reunión do día vinte e oito de abril de dous mil vinte e dous,
Concederlle o título de Embaixador de Honra do Camiño de Santiago, a título persoal e con carácter vitalicio, ao xornalista Carlos Herrera Crusset.
Santiago de Compostela, vinte e oito de abril de dous mil vinte e dous
RESOLUCIÓN do 5 de maio de 2022, da Secretaría Xeral para o Deporte, pola que se dá publicidade dos convenios de colaboración subscritos no primeiro cuadrimestre do ano 2022.
Vicepresidencia primeira e Consellería de Presidencia, Xustiza e Turismo — III. Outras disposicións — 13/05/2022

O artigo 15.2 da Lei 1/2016, do 18 de xaneiro, de transparencia e bo goberno (DOG número 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á seguinte relación de convenios que se incorpora como anexo a esta resolución:
– Convenios de colaboración subscritos pola Secretaría Xeral para o Deporte nos meses de xaneiro, febreiro, marzo e abril de 2022.
Santiago de Compostela, 5 de maio de 2022
RESOLUCIÓN do 4 de maio de 2022 pola que se dá publicidade dos convenios de colaboración subscritos no primeiro cuadrimestre do ano 2022.
Academia Galega de Seguridade Pública — III. Outras disposicións — 12/05/2022

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Dar publicidade da relación dos convenios subscritos pola Academia Galega de Seguridade Pública nos meses de xaneiro, febreiro, marzo e abril do ano 2022, que se incorpora como anexo a esta resolución.
A Estrada, 4 de maio de 2022
EXTRACTO da Orde do 28 de abril de 2022 pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio 2022 (código de procedemento BS306B).
Consellería de Política Social — III. Outras disposicións — 12/05/2022

BDNS (Identif.): 625287.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
1. Grupos informais de entre 5 e 8 persoas mozas, debidamente identificadas, con idades comprendidas entre os 18 e 30 anos e empadroadas na Comunidade Autónoma de Galicia.
2. As asociacións xuvenís, as entidades prestadoras de servizos á mocidade e as súas respectivas federacións, sempre que, no caso destas últimas, o proxecto que presenten sexa diferente do que presenten, se é o caso, as asociacións xuvenís ou entidades prestadoras que formen parte da federación. Deberán estar inscritas no censo oficial dependente organicamente da Dirección Xeral de Xuventude, Participación e Voluntariado.
Segundo.
Obxecto
O establecemento das bases reguladoras para a concesión de axudas enmarcadas no programa Iniciativa Xove para a posta en marcha de iniciativas xuvenís, entendidas estas como proxectos liderados pola mocidade da Comunidade Autónoma de Galicia que se desenvolvan durante o ano 2022 e nos cales as persoas novas participen activamente na planificación e na realización das actividades deseñadas por elas mesmas.
Terceiro.
Bases reguladoras e convocatoria
Orde do 28 de abril de 2022 pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio 2022 (código de procedemento BS306B).
Cuarto.
Contía
A contía global da convocatoria é de 400.000,00 euros. Finánciase o 100 % do proxecto, cuxo orzamento non poderá ser superior a 5.000,00 euros.
Quinto.
Prazo de presentación de solicitudes
O prazo de presentación de solicitudes será dun mes, que se contará a partir do día seguinte ao da publicación da orde de convocatoria no
Diario Oficial de Galicia
.
Sexto.
Publicación
A publicación no
Diario Oficial de Galicia
dos actos administrativos e as correspondentes resolucións deste procedemento producirá os efectos de notificación.
Sétimo.
Outros datos
O período subvencionable abrangue desde o 1 de xaneiro ata o 15 de outubro de 2022.
Coa presentación da solicitude achegarase o proxecto de iniciativas xuvenís seguindo o modelo publicado na convocatoria.
Todas as entidades e grupos aos cales se lles conceda a axuda e o soliciten recibirán un anticipo do 80 % sobre o total da cantidade concedida.
A concesión da axuda tramítase en réxime de concorrencia competitiva. Requírese unha puntuación mínima de 50 puntos na avaliación dos proxectos e a concesión efectuarase por orde de puntuación ata esgotar o crédito orzamentario.
Santiago de Compostela, 28 de abril de 2022
RESOLUCIÓN do 6 de maio de 2022, da Secretaría Xeral de Educación e Formación Profesional, pola que se publica o anuncio da resolución pola que se regulan os ciclos formativos plurilingües para o curso 2022/23, no marco do Plan de recuperación, transformación e resilencia.
Consellería de Cultura, Educación e Universidade — III. Outras disposicións — 12/05/2022

Co obxecto de ampliar a oferta de ciclos plurilingües de formación profesional para o curso 2022/23, na Comunidade Autónoma de Galicia, esta Secretaría Xeral de Educación e Formación Profesional resolve anunciar:
Primeiro. Que nas páxinas web da Consellería de Cultura, Educación e Universidade www.edu.xunta.gal e www.edu.xunta.es/fp estarán dispoñibles a regulación e a convocatoria dirixida aos centros para participar nos ciclos formativos plurilingües para o curso 2022/23.
Segundo. Que o prazo de presentación de solicitudes será desde o día seguinte ao da publicación deste anuncio no
Diario Oficial de Galicia
ata o 21 de xuño de 2022.
Terceiro. Que os centros deberán cubrir a solicitude que figura como anexo I da convocatoria e dirixila á Secretaría Xeral de Educación e Formación Profesional da Consellería de Cultura, Educación e Universidade.
Santiago de Compostela, 6 de maio de 2022
EXTRACTO da Resolución do 5 de abril de 2022 pola que se aproban as bases reguladoras para a selección de empresas e proxectos, en réxime de concorrencia competitiva, que participarán no programa do Polo de aceleración do sector dos videoxogos, financiado ao 100 % no marco do eixe REACT-UE do programa operativo Feder Galicia 2014-2020 como resposta da Unión Europea á pandemia da COVID-19, e se procede á súa convocatoria para o ano 2022 (código de procedemento CT207J).
Axencia Galega das Industrias Culturais — III. Outras disposicións — 11/05/2022

BDNS (Identif.): 624753.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Novas empresas, físicas ou xurídicas, con menos de 10 meses de existencia, desde o seu inicio de actividade en calquera dos ámbitos da cadea de valor da industria dos videoxogos e contidos interactivos, con sucursal ou oficina permanente na Comunidade Autónoma de Galicia ou nun Estado membro da UE ou que forme parte do acordo que establece a Área Económica Europea e que desenvolvan a súa actividade habitual en Galicia.
Segundo. Finalidade
Aprobar as condicións polas cales se rexerá a selección de empresas e proxectos por parte da Agadic para a súa participación no desenvolvemento e execución do Polo de aceleración do sector de videoxogos, coa finalidade de incentivar e estimular a profesionalización empresarial do sector de videoxogos e contidos interactivos.
Terceiro. Bases reguladoras
Resolución do 5 de abril de 2022 pola que se aproban as bases reguladoras para a selección de empresas e proxectos, en réxime de concorrencia competitiva, que participarán no programa do Polo de aceleración do sector dos videoxogos, financiado ao 100 % no marco do eixe REACT-UE do programa operativo Feder Galicia 2014-2020 como resposta da Unión Europea á pandemia da COVID-19, e se procede á súa convocatoria para o ano 2022 (código de procedemento CT207J).
Cuarto. Importe
Financiaranse cun crédito total de 290.000,00 euros, imputables á aplicación orzamentaria 10.A1.432B.770.0, código de proxecto 2021 0001, dos orzamentos da Axencia Galega das Industrias Culturais, para as anualidades de 2022 e 2023.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao inicial do cómputo, entenderase que o prazo expira o último día do mes.
Santiago de Compostela, 5 de abril de 2022
RESOLUCIÓN do 2 de maio de 2022 pola que se publican os convenios de colaboración asinados no primeiro cuadrimestre de 2022.
Axencia Galega de Desenvolvemento Rural — III. Outras disposicións — 11/05/2022

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración asinados pola Axencia Galega de Desenvolvemento Rural no primeiro cuadrimestre de 2022, que figuran no anexo.
Santiago de Compostela, 2 de maio de 2022
RESOLUCIÓN do 3 de maio de 2022 pola que se convoca un curso selectivo de formación para vixilantes municipais.
Academia Galega de Seguridade Pública — III. Outras disposicións — 11/05/2022

Dentro das actividades programadas para o ano 2022, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a realización dun curso selectivo de formación para vixilantes municipais, segundo o previsto no artigo 92.4 da Lei 4/2007, do 20 de abril, de coordinación das policías locais, e no artigo 49 do Decreto 243/2008, do 16 de outubro, que se deberá desenvolver de acordo coas seguintes bases:
1. Obxectivos.
Dotar os vixilantes municipais dunha formación específica que se lles facilite a competencia e a capacitación necesarias para o posterior desempeño da súa actividade profesional.
2. Destinatarios/as.
O curso vai dirixido a todas aquelas persoas que superasen as correspondentes probas de acceso ás prazas de vixilantes municipais dos diferentes concellos de Galicia.
3. Inscrición.
A inscrición é gratuíta.
A Academia reservará definitivamente a correspondente praza segundo a comunicación da inscrición por parte do concello de procedencia.
4. Prazas.
Sen límite.
O curso terá unha duración de 100 horas lectivas e desenvolverase de modo presencial.
O deseño deste curso inclúe os seguintes módulos:
– Módulo I: módulo xurídico.
– Módulo II: módulo técnico.
– Módulo III: módulo operativo.
– Módulo IV: módulo transversal.
A Academia poderá, ademais, homologar materias ou módulos do curso cando, logo de solicitude do/da alumno/a e a oportuna xustificación documental, se acredite ter desenvolvido ou superado esas materias ou módulos en cursos ou actividades de centros ou institucións dependentes das administracións públicas, ou de recoñecido prestixio e solvencia, noutro caso.
5. Datas.
A data de inicio do curso será o día 30 de maio de 2022, ás 9.30, horas e rematará o día 30 de xuño de 2022.
O curso desenvolverase, de luns a venres, na sede da Agasp.
6. Desenvolvemento do curso.
O alumnado da Academia Galega de Seguridade Pública, durante o seu período de permanencia nesta, rexerase polo seu regulamento de réxime interior, publicado pola Orde do 4 de febreiro de 2009, da Consellería de Presidencia, Administracións Públicas e Xustiza, no DOG número 30, do 12 de febreiro.
7. Certificado.
De acordo co previsto no artigo 19 do Decreto 243/2008, do 16 de outubro, de desenvolvemento da Lei 4/2007, unha vez superado o curso, a Agasp emitirá un informe en que certifique a dita superación, de modo que o concello de pertenza poida proceder ao nomeamento como persoal funcionario de carreira e á toma de posesión como vixilante municipal.
8. Modificacións.
A Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 3 de maio de 2022
CORRECCIÓN DE ERROS. Orde do 28 de abril de 2022 pola que se regula o procedemento, se aproba e se dá publicidade ao modelo de solicitude de ERTE derivado da activación do Mecanismo RED de Flexibilidade e Estabilización do Emprego (código de procedemento TR820I).
Consellería de Emprego e Igualdade — III. Outras disposicións — 11/05/2022

Advertidos erros na dita orde, publicada no
Diario Oficial de Galicia
número 88, do venres 6 de maio de 2022, cómpre efectuar a seguinte modificación:
Nas páxinas 27187 e 27188, hai que substituír os anexos polos seguintes:
ORDE do 2 de maio de 2022 pola que se autoriza a inclusión da Escola de Música de Goián, do concello de Tomiño, no Rexistro de Escolas de Música e Danza da Comunidade Autónoma de Galicia.
Consellería de Cultura, Educación e Universidade — III. Outras disposicións — 18/05/2022

A representación da Asociación Sociocultural de Goián solicita a inscrición da Escola de Música de Goián no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial de Pontevedra achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Artigo 1. Inscrición no Rexistro de Escolas de Música
Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Artigo 2. Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Artigo 3. Modificación da autorización
O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de maio de 2022
EXTRACTO da Orde do 29 de abril de 2022 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos para o curso escolar 2022/23 (códigos de procedemento ED330B, ED330G e ED330H).
Consellería de Cultura, Educación e Universidade — III. Outras disposicións — 18/05/2022

BDNS (Identif.): 625517.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarias
Aquelas familias con alumnado matriculado en centros docentes da Comunidade Autónoma de Galicia sostidos con fondos públicos nas modalidades de gratuidade solidaria que se relacionan a seguir:
a) Fondo solidario de libros de texto do alumnado matriculado en 3º, 4º, 5º e 6º de educación primaria (EP), e en 1º, 2º, 3º e 4º de ensinanza secundaria obrigatoria (ESO).
b) Axudas para adquirir libros de texto destinadas ao alumnado matriculado en 1º e 2º de EP, e en educación especial (EE), así como as axudas que pode recibir o alumnado incluído na disposición adicional primeira da orde.
c) Axudas para material escolar destinadas ao alumnado matriculado en EP, ESO e EE.
Segundo.
Obxecto
As distintas modalidades de axudas teñen como obxecto apoiar as familias con menos ingresos co fin de que dispoñan dos libros de texto e material escolar.
Terceiro.
Bases reguladoras
Orde do 29 de abril de 2022 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos para o curso escolar 2022/23 (códigos de procedemento ED330B, ED330G e ED330H).
Cuarto.
Importe
Fondo solidario de libros de texto: financiado cunha dotación total de 13.600.000 euros para o ano 2022 e de 600.000 euros para o ano 2023.
Axudas de libros de texto: financiadas cunha dotación total de 5.500.000 euros para o ano 2022 e de 400.000 euros para o ano 2023. Esta actuación está cofinanciada polo Ministerio de Educación e Formación Profesional.
Material escolar: financiado cunha dotación total de 5.100.000 euros para o ano 2022 e de 400.000 euros para o ano 2023.
Quinto.
Prazo de presentación de solicitudes
Iniciarase o día seguinte ao da publicación desta orde no
Diario Oficial de Galicia
e rematará o día 22 de xuño de 2022. O alumnado que se incorpore ao centro docente fóra deste prazo disporá dun mes contado a partir do día seguinte ao da formalización da matrícula. Non se poderán presentar solicitudes despois do 31 de marzo de 2023.
Santiago de Compostela, 29 de abril de 2022